CELEX: 62017CN0574
Language: et
Date: 2017-09-28 00:00:00
Title: Kohtuasi C-574/17 P: Euroopa Komisjoni 28. septembril 2017 esitatud apellatsioonkaebus Üldkohtu (teine koda) 19. juuli 2017. aasta otsuse peale kohtuasjas T-752/14: Combaro SA versus Euroopa Komisjon

13.11.2017   
            
            
               ET
            
            
               Euroopa Liidu Teataja
            
            
               C 382/35
            
         Euroopa Komisjoni 28. septembril 2017 esitatud apellatsioonkaebus Üldkohtu (teine koda) 19. juuli 2017. aasta otsuse peale kohtuasjas T-752/14: Combaro SA versus Euroopa Komisjon
   (Kohtuasi C-574/17 P)
   (2017/C 382/43)
   Kohtumenetluse keel: saksa
   
      Pooled
   
   
      Apellant: Euroopa Komisjon (esindajad: A. Caeiros ja B.-R. Killmann)
   
      Teine menetlusosaline: Combaro SA
   
      Apellandi nõuded
   
   Apellant palub Euroopa Kohtul:
   
               1.
            
            
               tühistada Üldkohtu (teine koda) 19. juuli 2017. aasta otsus kohtuasjas T-752/14: Combaro SA versus Euroopa Komisjon;
            
         
               2.
            
            
               jätta Combaro SA hagi põhjendamatuse tõttu rahuldamata;
            
         
               3.
            
            
               mõista Combaro SA-lt välja mõlema kohtuastme kulud.
            
         
      Väited ja peamised argumendid
   
   Apellatsioonkaebuse põhjenduseks esitab apellant järgmised väited:
   
               1.
            
            
               Üldkohus kvalifitseeris õiguslikult valesti asjaolud seoses tolliseadustiku (1) artikli 239 järgi eriolukorra esinemisega.
               Üldkohus leidis, et komisjon on teinud vea, andes seejuures komisjonile ühelt poolt pädevuse, mida viimasel ei ole, pannes aga komisjonile teiselt poolt selliseid kohustusi, mis ei aita enam kuidagi asjaolusid selgitada. Komisjon ei ole aga vigu teinud, mistõttu ei ole tegemist eriolukorraga tolliseadustiku artikli 239 tähenduses.
            
         
               2.
            
            
               Üldkohus on moonutanud tõendeid seoses eriolukorra esinemisega tolliseadustiku artikli 239 tähenduses.
               Üldkohus tuvastas vastupidi menetluse toimikus sisalduvale, et asjassepuutuvatel liikumissertifikaatidel on R.-i allkirjad ning et Läti ei ole esitanud Jelgava ja Bauska tolliasutustes kasutatavate originaaltemplite jäljendeid. Kui Üldkohus oleks tõendeid õigesti hinnanud, oleks ta pidanud jõudma järeldusele, et komisjon hindas piisavalt linase riide impordiga seotud asjaolusid ja sai õigesti lähtuda sellest, et tegemist ei ole eriolukorraga tolliseadustiku artikli 239 tähenduses.
            
         
               3.
            
            
               Üldkohus tõlgendas ebaõigesti tolliseadustiku artiklit 239 seoses eriolukorra esinemisega.
               Üldkohus jättis hindamata, millises seoses on komisjoni väidetav viga ja importija, kes kasutas valesid liikumissertifikaate, tegelikud huvid. Kuna ta seda ei teinud, kohaldas Üldkohus ebaõigesti tolliseadustiku artiklit 239, sest nendel asjaoludel on võrreldes importija huvidega kaalukamad liidu huvid, et järgitaks tolliseadustiku sätteid.
            
         
               4.
            
            
               Üldkohus tõlgendas valesti tolliseadustiku artiklit 239 seoses Combaro SA ilmse hooletusega.
               Üldkohus nõudis ebaõigesti, et komisjon tõendaks importija päritolunormide teadlikku rikkumist. Kui Üldkohus oleks tõendamiskoormist õigesti jaganud, oleks ta pidanud tunnistama, et piisab juba kahtlustest, mis oleksid pidanud õigustatult tekkima, et importija oleks kohustatud koguma vaidlusaluse tollivormistuse kohta vajalikku teavet ja täpsustusi, vähemalt talle eksportinud isikutelt.
            
         
      (1)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT 1992, L 302, lk 1; ELT eriväljaanne 02/004, lk 307).